பாம்பே பல்கலைகழக்கத்தில் எம்காம் தேர்வில் தங்கப் பதக்கம் பெற்ற வெர்னான் கோன்சஸ்வஸ், எச்.ஆர் கல்லூரி, டிஜி ரூபரல் கல்லூரி உள்ளிட்ட கல்லூரிகளில் பேராசிரியராகப் பணியாற்றியிருக்கிறார். சீமென்ஸ் நிறுவனத்தில் நிர்வாக பயிற்சியாளராக இருந்தவர் பின்னர், மகராஷ்டிராவின் சந்தர்பூர் பகுதியில் சமூக சேவகராக செயல்படத்துவங்கினார். 2007இல், நக்சல் இயக்கத்தின் முன்னாள் மத்திய குழு உறுப்பினர் என காவல்துறை குற்றம்சாட்டி அவர் மீது 20 வழக்குகள் பதிவு செய்தன. இவற்றில் 19இல் விடுவிக்கப்பட்டுள்ளார். ஒரு வழக்கு நிலுவையில் உள்ளது.